Hodnotiaca správa procesu tvorby právneho predpisu
1.	Zvolený scenár s odôvodnením, prečo bol vybratý:
Vzhľadom na predložený návrh zákona, ktorým sa mení a dopĺňa zákon č. 185/2015 Z. z. Autorský zákon v znení zákona č. 125/2016 Z. z. a ktorým sa menia a dopĺňajú niektoré zákony, bol pre správu o účasti verejnosti na legislatívnom procese zvolený scenár 2.
2.	Cieľ účasti verejnosti na tvorbe právneho predpisu:
Umožniť zainteresovanej verejnosti sa aktívne participovať na tvorbe právneho predpisu formou diskusií formou účasti na jednotlivých pracovných stretnutiach.
3.	 Spôsob identifikácie problému a alternatív riešení:
Problém, ktorý má navrhovaná právna úprava riešiť, ako aj spôsoby riešenia jasne zadefinovala smernica Európskeho parlamentu a Rady 2017/1564/EÚ o určitých povolených spôsoboch použitia určitých diel a iných predmetov ochrany chránených autorským právom a s ním súvisiacimi právami v prospech osôb, ktoré sú nevidiace, zrakovo postihnuté alebo postihnuté inou poruchou čítania, a o zmene smernice 2001/29/ES o zosúladení niektorých aspektov autorských práv a s nimi súvisiacich práv v informačnej spoločnosti. Na jednotlivých pracovných stretnutiach boli prerokovávané alternatívne riešenia ku konkrétnym novelizačným bodom, výsledkom čoho sú kompromisné návrhy riešení premietnuté do návrhu novely zákona. 
4.	Spôsob identifikácie zainteresovaných skupín a jednotlivcov:
Zainteresované skupiny a jednotlivci vyplynuli z povahy problému, ktorý má navrhovaná právna úprava riešiť. 
5.	Spôsob identifikácie záujmov a možných konfliktov zainteresovaných skupín a jednotlivcov:
Záujmy a možné konflikty zainteresovaných skupín a jednotlivcov boli identifikované na základe praxe a verejne vyjadrených postojov a názorov, prezentovaných predstaviteľmi odbornej verejnosti so zámerom na fyzické osoby so zdravotným postihnutím. 
6.	Spôsob zapojenia zainteresovaných skupín a jednotlivcov do tvorby právneho predpisu:
Zástupcovia zainteresovaných skupín a jednotlivcov boli do tvorby zákona zapojení formou účasti v pracovnej skupine, v ktorej mohli predkladať svoje návrhy a pripomienky; predložené návrhy boli na základe konsenzu z väčšej časti zapracované do výslednej podoby návrhu zákona.
7.	Zoznam zapojených aktérov:
Asociácia vydavateľov tlače, LITA, autorská spoločnosť, Združenie vydavateľov a kníhkupcov SR, SAPIE - Slovenská aliancia pre inovatívnu ekonomiku, Slovenská výtvarná únia, ITAS, Slovenský filmový ústav, SLOVGRAM, Zväz hotelov a reštaurácii SR, Centrum vedecko-technických informácií, Creative Industry Forum, SAPA, Asociácia prevádzkovateľov káblových telekomunikácií, SOZA, OZIS, Slovenská knižnica pre nevidiacich Mateja Hrebendu v Levoči, Asociácia nezávislých rozhlasových a televíznych staníc, INESS, JOJ GROUP, Slovenská národná galéria, Infoblind, Národné osvetové centrum, Univerzitná knižnica v Bratislave, Únia nevidiacich a slabozrakých Slovenska, Rozhlas a televízia Slovenska, Slovenská komora architektov, Audiovizuálny fond, Ústav práva duševného vlastníctva PFTU, Slovak Business Agency (SBA), Slovenský živnostenský zväz, Slovenské združenie výrobcov piva a sladu, Klubu 500, Rada pre reklamu, odborná verejnosť.
8.	Spôsob naloženia s pripomienkami verejnosti:
Pripomienky a návrhy zapojených aktérov boli v rámci možností zapracované predkladateľom do návrhu zákona. Ďalšie pripomienky verejnosti, ktoré budú vznesené v rámci medzirezortného pripomienkového konania budú vyhodnotené po jeho ukončení.
9.	Zhodnotenie participatívneho procesu predkladateľov:
Závery v priebehu participatívneho procesu mali pozitívny vplyv na legislatívny proces  tvorby právneho predpisu, ktorý predstavuje konsenzus zainteresovaných skupín a disponuje tak podporou verejnosti.